**Taushetserklæring**

*Som ansatt i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, forstår jeg at:*

* jeg i mitt arbeid vil få kjennskap til forhold som er av betydning for nasjonale sikkerhetsinteresser og grunnleggende nasjonale funksjoner.[[1]](#footnote-1)
* jeg i mitt arbeid vil få kjennskap til opplysninger som vil kunne skade offentlige interesser, en bedrift, en institusjon eller en enkeltperson, dersom opplysningene blir kjent for uvedkommende.[[2]](#footnote-2)
* jeg også vil få kjennskap til annen informasjon som i samsvar med lov er underlagt taushetsplikt.
* arbeidet krever ansvarsfølelse og lojalitet til de gjeldende sikkerhetsbestemmelsene.
* brudd på taushetsplikten kan medføre straffeansvar[[3]](#footnote-3) og suspensjon, evt avskjed.
* taushetsplikten ikke er begrenset til arbeidsforholdet, men gjelder også etter at jeg har sluttet i tjenesten.

*Jeg forplikter meg til å:*

* sette meg inn i, og overholde, de til enhver tid gjeldende bestemmelser om beskyttelse og deling av informasjon.
* ikke omtale, eller gi tilgang til, skjermingsverdig informasjon for andre enn de som er autorisert og har tjenstlig behov for tilgang til aktuelle informasjon.
* forsikre meg om at det bare er personer med tjenstlig behov som får kjennskap til saker/opplysninger som forvaltes av virksomheten.
* vise aktsomhet i min omtale av ugraderte tjenestesaker og andre arbeidsmessige forhold, både i og utenfor tjenesten.

|  |  |
| --- | --- |
| Navn (blokkbokstaver) | Fødselsdato |
| Sted, dato | Underskrift |
| Det attesteres at taushetserklæringen er underskrevet i påsyn av leder/autorisasjonsansvarlig. | Underskrift (foresatt/autorisasjonsansvarlig) |

**Relevante lovbestemmelser knyttet til taushetsplikt**

**Lov av 10. februar 1967 om behandlingsmåten i forvaltningssaker (forvaltningsloven)**

*§ 13.* (taushetsplikt).

Enhver som utfører tjeneste eller arbeid for et forvaltningsorgan, plikter å hindre at andre får adgang eller kjennskap til det han i forbindelse med tjenesten eller arbeidet får vite om:

1. noens personlige forhold, eller
2. tekniske innretninger og fremgangsmåter samt drifts- eller forretningsforhold som det vil være av konkurransemessig betydning å hemmeligholde av hensyn til den som opplysningen angår.

Som personlige forhold regnes ikke fødested, fødselsdato og personnummer, statsborgerforhold, sivilstand, yrke, bopel og arbeidssted, med mindre slike opplysninger røper et klientforhold eller andre forhold som må anses som personlige. Kongen kan ellers gi nærmere forskrifter om hvilke opplysninger som skal reknes som personlige, om hvilke organer som kan gi privatpersoner opplysninger som nevnt i punktumet foran og opplysninger om den enkeltes personlige status for øvrig, samt om vilkårene for å gi slike opplysninger.

Taushetsplikten gjelder også etter at vedkommende har avsluttet tjenesten eller arbeidet. Han kan heller ikke utnytte opplysninger som nevnt i denne paragraf i egen virksomhet eller i tjeneste eller arbeid for andre.

**Lov av 1. juni 2018 nr 24 om nasjonal sikkerhet (sikkerhetsloven)**

*§ 5-4.* Tilgang til og taushetsplikt med hensyn til sikkerhetsgradert informasjon

Sikkerhetsgradert informasjon skal bare overlates til personer som har tjenstlig behov og er autorisert for tilgang til slik informasjon.

Alle som får tilgang til sikkerhetsgradert informasjon som ledd i arbeidet eller tjenesten for en virksomhet som omfattes av loven, har taushetsplikt om innholdet. Taushetsplikten gjelder også etter at arbeidet eller tjenesten er avsluttet.

*§ 11-4.* Straff

Den som forsettlig eller uaktsomt overtrer bestemmelser gitt i eller i medhold av [§§ 3-4](https://lovdata.no/lov/2018-06-01-24/%C2%A73-4), [4-3](https://lovdata.no/lov/2018-06-01-24/%C2%A74-3) eller [§ 5-2](https://lovdata.no/lov/2018-06-01-24/%C2%A75-2), [§ 5-3](https://lovdata.no/lov/2018-06-01-24/%C2%A75-3) første ledd, [§§ 6-2](https://lovdata.no/lov/2018-06-01-24/%C2%A76-2), [6-3](https://lovdata.no/lov/2018-06-01-24/%C2%A76-3), [7-3](https://lovdata.no/lov/2018-06-01-24/%C2%A77-3), [§ 9-2](https://lovdata.no/lov/2018-06-01-24/%C2%A79-2) første ledd, [§ 9-4](https://lovdata.no/lov/2018-06-01-24/%C2%A79-4) første ledd første punktum eller [§ 9-4](https://lovdata.no/lov/2018-06-01-24/%C2%A79-4) andre ledd første eller andre punktum, eller overtrer et pålegg gitt av tilsynsmyndigheten i medhold av [§ 3-6](https://lovdata.no/lov/2018-06-01-24/%C2%A73-6), straffes med bot eller fengsel inntil 6 måneder eller begge deler, hvis ikke forholdet går inn under en strengere straffebestemmelse.

Den som forsettlig eller grovt uaktsomt bryter taushetsplikt etter [§ 5-4](https://lovdata.no/lov/2018-06-01-24/%C2%A75-4) andre ledd eller [§ 6-6](https://lovdata.no/lov/2018-06-01-24/%C2%A76-6) femte ledd, straffes med bot eller fengsel inntil 1 år eller begge deler, hvis ikke forholdet går inn under en strengere straffebestemmelse.

Den som overtrer et forbud fastsatt med hjemmel i [§ 7-5](https://lovdata.no/lov/2018-06-01-24/%C2%A77-5), straffes med bot eller fengsel inntil 1 år eller begge deler, hvis ikke forholdet går inn under en strengere straffebestemmelse.

Forsøk på overtredelser som nevnt i første til tredje ledd straffes på samme måte.

**Lov av 20. mai 2005 nr 28 om straff (straffeloven)**

*§ 125.* Uaktsom avsløring av statshemmeligheter

Den som uaktsomt avslører en statshemmelighet, straffes med bot eller fengsel inntil 2 år.

*§ 209.* Brudd på taushetsplikt

Med bot eller fengsel inntil 1 år straffes den som krenker taushetsplikt som han eller hun har i henhold til lovbestemmelse eller forskrift, eller utnytter en opplysning han eller hun har taushetsplikt om med forsett om å skaffe seg eller andre en uberettiget vinning.

Første ledd gjelder tilsvarende ved brudd på taushetsplikt som følger av gyldig instruks for tjeneste eller arbeid for statlig eller kommunalt organ.

For den som arbeider eller utfører tjeneste for et statlig eller kommunalt organ, rammer første og annet ledd også brudd på taushetsplikt etter at tjenesten eller arbeidet er avsluttet.

Grovt uaktsom overtredelse straffes på samme måte.

*§ 210.* Grovt brudd på taushetsplikt

Grovt brudd på taushetsplikt straffes med fengsel inntil 3 år.

Ved avgjørelsen av om taushetsbruddet er grovt skal det særlig legges vekt på om gjerningspersonen har hatt forsett om uberettiget vinning og om handlingen har ført til tap eller fare for tap for noen.

1. Lov av 1. juni 2018 nr 24, om nasjonal sikkerhet (sikkerhetsloven), § 1-5 [↑](#footnote-ref-1)
2. Instruks for behandling av dokumenter som trenger beskyttelse av andre grunner enn nevnt i sikkerhetsloven med forskrifter (beskyttelsesinstruksen), § 7 [↑](#footnote-ref-2)
3. Lov av 20. mai 2005 nr 28 om straff (straffeloven), §§ 125, 209 og 210, samt sikkerhetsloven, § 11-4 [↑](#footnote-ref-3)